Долбоор

**“АТМОСФЕРАЛЫК АБАНЫ КОРГОО ЖӨНҮНДӨ” КЫРГЫЗ РЕСПУБЛИКАСЫНЫН МЫЙЗАМЫНА ӨЗГӨРТҮҮЛӨРДҮ КИРГИЗҮҮ ТУУРАЛУУ”**

**КЫРГЫЗ РЕСПУБЛИКАСЫНЫН МЫЙЗАМЫ**

1-берене.

“Атмосфералык абаны коргоо жөнүндө” (1999-жылдагы Кыргыз Республикасынын Жогорку Кеңешинин 1999-жылдын №11-ведомосту)” Кыргыз Республикасынын Мыйзамына төмөнкүдөй толуктоолор киргизилсин:

1-берене он сегизинчи абзац менен толукталсын:

“Абанын сапатынын индекси (АСИ) – коомчулукка маалымдоо жана аны азайтуу боюнча чараларды көрүү үчүн пайдаланылуучу булгоочу заттардын белгилүү бир жердеги концентрациясы жана алар менен байланышкан ден соолук үчүн тобокелдиктер;

3-берене онунчу пунктча менен толукталсын:

“- абанын сапатынын индекси белгиленет жана коомчулукка маалымдоо жүргүзүлөт";

5-берене төртүнчү абзац менен толукталсын:

“Атмосфералык абадагы булгоочу заттардын концентрациясы жана ага байланыштуу ден соолук үчүн тобокелдиктер абанын сапатынын индексин белгилейт”.

2-берене.

Кыргыз Республикасынын Министрлер кабинети өзүнүн ченемдик актыларын ушул Мыйзамга ылайык келтирсин.

Ушул Мыйзам расмий жарыяланган күндөн тартып он беш күн өткөндөн кийин күчүнө кирет.

**Кыргыз Республикасынын**

**Президенти С.Н. Жапаров**